Shavkat Mirziyoyev 10—11-iyun kunlari Tojikistonga boradi

Prezident ushbu hafta Tojikistonga rasmiy tashrif bilan boradi. Bu haqda Prezident matbuot kotibi Sherzod Asadov 7-iyun kuni o‘tkazilgan brifingda ma’lum qildi, deb xabar beradi “Daryo” muxbiri.

“O‘zbekiston Prezidenti 10−11-iyun kunlari Tojikistonga rasmiy tashrif bilan boradi. Asosiy muzokaralar tashrifning birinchi kuni Dushanbe shahrida bo‘lib o‘tadi. Tashrifning ikkinchi kunida Xo‘jand shahrida qator tadbirlar rejalashtirilgan”, — deydi Asadov.
Sherzod Asadovning so‘zlariga ko‘ra, davlat rahbari 7-iyun kuni barqaror rivojlanish maqsadlarini moliyalashtirish dasturi yuzasidan taqdimotda qatnashadi. 8-iyun kuni esa chorvachilikni rivojlantirish hamda ozuqa bazasini ko‘paytirish masalalari bo‘yicha videoselektor yig‘ilishini o‘tkazish rejada bor.
Eslatib o‘tamiz, Shavkat Mirziyoyev davlat tashrifi bilan Tojikistonga 2018-yil mart oyida, so‘ng 2018-yilning sentabr oyi oxirida borgandi. Keyinchalik, 2019-yil 14-iyunida Osiyoda o‘zaro hamkorlik va ishonch choralari bo‘yicha konferensiyaning beshinchi sammitida ishtirok etish uchun Tojikistonga borgan.
 O‘zbekiston va Tojikiston o‘rtasidagi savdo hajmi 1 mlrd dollarga yetkaziladi